**Podmienky Prevádzky a vnútorného režimu**

**od 1.6. 2020 do konca šk.roku 2019/2020**

*Materskej školy, A. Sládkoviča 10, 082 21, Veľký Šariš*

**Prevádzka Materskej školy: 6:30 hod- 15:30 hod**

V čase od 6:30 hod do 8: 00 hod zákonný zástupca odovzdá dieťa pedagogickému zamestnancovi, ktorý dieťa prevezme až po zmeraní teploty bezdotykovým teplomerom, dezinfikovaní rúk a na základe záveru ranného filtra

Podmienkou prijatia dieťaťa do zariadenia je čestné prehlásenie o zdravotnom stave dieťaťa a vyhlásenie dieťaťa- tlačivá budú k dispozícii v šatni, môžete si ich stiahnuť na stránke školy- pozri nižšie- **tlačivá pred vstupom do MŠ 1.06.2020**

**Každé ráno prichádza dieťa s rúškom.**  **Donesie si ešte jedno rúško, ktoré rodič uloží do skrinky a hygienické vreckovky.** Absolvuje ranný zdravotný filter – meranie teploty a dezinfekciu rúk

Pre dieťa prineste prezuvky, pyžamo a hrebeň, a do označenej skrinky vložte náhradné oblečenie, oblečenie na vonku. Všetko označte menom a priezviskom dieťaťa!!!!!!

V tomto období platí zákaz nosenia hračiek, pomôcok či akéhokoľvek nosenia materiálu z domáceho prostredia

Zákonný zástupca s rúškom na tvári odovzdáva dieťa výhradne do určenej skupiny pedagogickému zamestnancovi vyznačenému na zozname

Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy **nesmie presiahnuť 10 minút**

Zákonný zástupca s rúškom na tvári preberá dieťa od pedagogického zamestnanca v čase od 14:30-15:30 hod.

**Rozdelenie detí do skupín počas otvorenia prevádzky MŠ od 1.júna do 31. júna**

|  |  |
| --- | --- |
|  |  |
| Od 6:30 hod do 15:30 hod | Pavilón C **Hlavný vchod č.1** **vpredu**Prízemie vľavo:  **trieda č. 4** 2 – 6 ročné deti Mgr. Bibiana Dziaková Ľubica Oravcová |
| Od 6:30 hod do 15:30 hod | Pavilón A  **Bočný vchod č. 5 od holičstva**Prízemie vpravo:  **trieda č. 5** 2 - 6 ročné deti Mgr. Viera Sčisláková Mgr. Tatiana Matejovská |
| Od 6:30 hod do 15:30 hod | Pavilón A  **Bočný vchod č. 4 od holičstva**Poschodie vľavo:  **trieda č. 6**  2 - 6 ročné deti Mgr. Katarína Paučírová Miriam Exenbergerová |

. **Povinnosti zákonného zástupcu pri odovzdávaní a preberaní dieťaťa :**

* Zákonný zástupca zodpovedá za dodržiavanie hygienicko- epidemiologických opatrení pri privádzaní dieťaťa do MŠ, počas pobytu v šatni a pri odovzdaní dieťaťa pedagogickému zamestnancovi (nosenie rúška, dodržiavanie odstupov, dezinfekcia rúk)
* Dodržiava pokyny riaditeľa MŠ, ktoré upravujú podmienky MŠ na obdobie do konca školského roku 2019/2020
* Zabezpečí, aby dieťa do MŠ prichádzalo a odchádzalo len s osobami, ktoré s dieťaťom žijú v spoločnej domácnosti
* V prípade, ak bude osobou, ktorá privádza a odoberá dieťa z MŠ súrodenec, musí byť starší ako 10 rokov a to len na základe úradne overeného splnomocnenia
* Zabezpečí umiestnenie ochranného rezervného rúška svojho dieťaťa do jeho skrinky
* V prípade, že u dieťaťa je podozrenie alebo potvrdené ochorenie na COVID-19 bezodkladne o tejto situácii informuje príslušného vyučujúceho a riaditeľa MŠ
* Bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo príslušným regionálnym hygienikom. Za týchto podmienok je dieťa z MŠ vylúčené
1. **Stravovanie detí v MŠ**
2. Školské stravovanie je možné zabezpečovať v bežnej podobe
3. Výdaj jedla sa uskutoční do 3 hodín od jeho prípravy, aby nedošlo k jeho znehodnoteniu
4. Stravovanie bude prebiehať v miestnosti, kde sa skupina združuje počas dňa,
5. Desiatu a olovrant je možné, za vhodných poveternostných podmienok podávať v exteriéri MŠ s dodržiavaním hygienicko- epidemiologických opatrení
6. Stravu vydáva personál spolu s čistým príborom.
7. Deti si sami jedlo a pitie neodkladajú a neberú si ani príbory
8. **Zabezpečenie pitného režimu :**
9. Pri príprave a vydávaní jedál je nutné dodržiavať hygienické pravidlá- umývanie a dezinfekcia rúk, používanie jednorazových papierových utierok, používanie rukavíc pri výdaji stravy

Žiadame rodičov a žiakov aby sa nezhromažďovali pred školou a aby dodržiavali rozstupy

**Vo Veľkom Šariši 28.05.2020**